# [Felhívás díszoklevél igénylésére](http://old.miskolc.hu/felhivas-diszoklevel-igenylesere-3" \o "Felhívás díszoklevél igénylésére)

**Tisztelt Nyugdíjas Pedagógusok!**

Miskolc Megyei Jogú Város Polgármesteri Hivatala felhívja a tanár, tanító- és óvóképző intézetekben végzettek figyelmét arra, hogy a felsőoktatási intézmények 2020. évben is adományozhatnak arany, vas, illetve rubin díszoklevelet azoknak, **akik oklevelüket 50, 60, 65, 70 éve szerezték.**

A díszokleveleket az érdekeltnek kell igényelni, de az adományozást a pedagógus utolsó munkahelye és a társadalmi szervek is kezdeményezhetik.

**A kérelemhez csatolandó okmányok:  
Aranydiploma esetén**:

* az 50 évvel ezelőtt szerzett oklevél fénymásolata
* a munkakönyv fénymásolata, vagy munkahelyi igazolás az ott eltöltött évekről
* rövid szakmai önéletrajz

**Gyémánt-, vas és rubindiploma esetén**:

* az előző adományozott arany-gyémánt vagy vas oklevél fénymásolata
* rövid szakmai önéletrajz

A díszoklevél iránti kérelem az érintett felsőoktatási intézmény honlapjáról letölthető, vagy személyesen a Szociális és Köznevelési Osztályon, Nagyné Tőszegi Évánál igényelhető.

**Kérelmek benyújtása:**

* **A kitöltött kérelmek, a csatolt dokumentumokkal együtt Miskolc Megyei Jogú Város Polgármesteri Hivatal, Szociális és Köznevelési Osztályára** (3530 Miskolc, Petőfi S. u. 39. sz.) **is benyújthatók, legkésőbb**

**2020. március 4. (szerda)** napjáig.

* A kérelmek a **felsőoktatási intézményekhez közvetlenül is** benyújthatók!

(A beadási határidők tekintetében a felsőoktatási intézményeknél tájékozódhatnak.)  
Tovább információ: Nagyné Tőszegi Éva tel.: 46/512-866